《宿韬光庵》
清代·吴衡照

纵步蹴鸟脊，惊回幽篁鸣。却顾所历径，一步一峥嵘。

阴崖白日晃，倒射两睫青。乐此深山中，泉水长泠泠。

何不向石室，调琴和松声。松声与琴声，并入泉声听。

人间静住福，孰与兰奢争。苍然巢枸坞，日暮愁攀登。

作者简介：（1771—?）浙江仁和人，原籍海宁，字夏治，号子律。嘉庆十六年进士。官金华教授。精通诗词音律。有《莲子居词话》、《辛卯生诗》。